54. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 137 της 13/23 Φεβρ. 1979 (ΦΕΚ Α΄ 34) Περί καταργήσεως τακτικής έδρας εις την Πάντειον Ανωτάτην Σχολήν Πολιτικών Επιστημών. Έχοντες υπ’ όψει: 1.Τας διατάξεις του άρθρ. 2 (παρ. 3) της από 3.9. 1974 Συντακτικής Πράξεως «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα». 2.Το Π.Δ. 45/1975 «περί ιδρύσεως τακτικών εδρών παρά τη Παντείω Ανωτάτη Σχολή Πολιτικών Επιστημών (ΦΕΚ 16-Α΄). 3.Το από 26-31.8.1978 Π.Δ/γμα, «περί αποχωρήσεως, λόγω ορίου ηλικίας Καθηγητών Ανωτάτων Εκπαιδευτικών Ιδρυμάτων», δια του οποίου απεχώρησεν, λόγω ορίου ηλικίας, ο τακτικός Καθηγητής της Παντείου Ανωτάτης Σχολής Πολιτικών Επιστημών Ιερώνυμος Δ. Πίντος. (ΦΕΚ 178 τ.Ν.Π.Δ.Δ.). 4.Την υπ’ αριθ. 979/1978 γνωμοδότησιν του Συμβουλίου της Επικρατείας, προτάσει του Υπουργού Εθνικής Παιδείας και Θρησκευμάτων, αποφασίζομεν: Άρθρον μόνον.-1.Η παρά τη Παντείω Ανωτάτη Σχολή Πολιτικών Επιστημών υφισταμένη «Α΄ τακτική έδρα Οικονομικής Γεωγραφίας» καταργείται. 2.Αι θέσεις πάσης φύσεως προσωπικού, αι προβλεπόμεναι εις την δια της παρ. 1 του παρόντος, καταργουμένην έδραν, υπάγονται εφ’ εξής εις την «Β΄ τακτικήν έδραν Οικονομικής Γεωγραφίας» της αυτής Σχολής, προσονομαζομένης «τακτική έδρα Οικονομικής Γεωγραφίας». 